ΓΡΑΠΤΗ ΕΡΩΤΗΣΗ E-0369/03

υποβολή: Luciano Caveri (ELDR) προς την Επιτροπή

(12 Φεβρουαρίου 2003)

Θέμα: Επίσπευση της χρήσεως κινητήρων για φορτηγά οχήματα οι οποίοι ρυπαίνουν λιγότερο το περιβάλλον

Στο πλαίσιο της ευρείας συζήτησης που διεξάγεται γύρω από την πολιτική των μεταφορών, ιδίως εκεί όπου σημειώνεται ηπέρμετρη χρήση των οδικών μεταφορών, παραμένει στην επικαιρότητα η ευρωπαϊκή προσπάθεια για τη δημιουργία κινητήρων για φορτηγά οχήματα οι οποίοι ρυπαίνουν λιγότερο το περιβάλλον. Εν όψει της ενάρξεως λειτουργίας των κινητήρων Euro 4 και εν όψει της έλευσης των κινητήρων Euro 5, προτίθεται η Επιτροπή να αναφέρει εάν θα ήταν δυνατό να ελαττωθεί ο χρόνος που προβλέπεται για την είσοδο στην αγορά αυτών των κινητήρων, και ποιοι είναι οι μηχανισμοί για την ουσιαστική ανανέωση της δύναμης των φορτηγών οχημάτων·

Απάντηση του κ. Liikanen εξ ονόματος της Επιτροπής

(21 Μαρτίου 2003)

Οδηγία 1999/96/ΕΚ(1) (που τροποποιεί τη Οδηγία 88/77/ΕΟΚ(2)) εισήγαγε ταποχρεωτικά όρια εκπομπής ρυπαντών Euro 4 και Euro 5. Το άρθρο 3 της Οδηγίας 1999/96/ΕΚ παρέχει το πλαίσιο για την χορήγηση φορολογικών κινήτρων από τα κράτη μέλη για την ενθάρρυνση της εισαγωγής νωρίτερα νέων οχημάτων και κινητήρων που θα ανταποκρίνονται στα μελλοντικά όρια εκπομπών Euro 4 ή Euro 5. Πέραν αυτού του πλαισίου, δενπάρχει άλλη μέθοδος επιτάχυνσης της εισαγωγής νέων οχημάτων και κινητήρων Euro 4 ή Euro 5 στην αγορά.

Οι κατασκευαστές βρίσκονται τη στιγμή αυτή σε φάση τελειοποίησης των οχημάτων και κινητήρων τους Euro 4 όπου η κύρια έμφαση δίδεται στην μείωση των εκπομπών σωματιδίων. Ενώ μια προσεχής πρόταση της Επιτροπής θα προσθέσει διάφορες νέες τεχνικές δοκιμές στο πακέτο Euro 4, όπως απαιτείται από την Οδηγία 1999/96/ΕΚ, δύναται να αναμένεται ότι τα φορολογικά κίνητρα που προσφέρονται στα κράτη μέλη θα οδηγήσουν σύντομα στην εισαγωγή οχημάτων και κινητήρων ανταποκρινόμενων στα όρια εκπομπών Euro 4.

Οχήματα που συμμορφώνονται προς τα όρια εκπομπών Euro 5 (μόνο ένας αυστηρότερος περιορισμός οξειδίων του αζώτου ενώ τα όρια για τους λοιπούς ρυπαντές παραμένουν τα ίδια με εκείνα του Euro 4) δεν είναι πιθανό να εμφανιστούν στην αγορά για κάποιο διάστημα ακόμη. Η τεχνολογία που ευνοείται από την ευρωπαϊκή βιομηχανία ώστε να συμμορφωθεί προς τα όρια εκπομπών Euro 5 απαιτεί την ύπαρξη μιαςποδομής για την προμήθεια ενός αναγκαίου πρόσθετου το οποίο αποτελεί κρίσιμης σημασίας στοιχείο για την ορθή λειτουργία της ενλόγω τεχνολογίας.

(1) Η Οδηγία 1999/96/ΕΚ του Κοινοβουλίου και του Συμβουλίου της 13 Δεκεμβρίου 1999για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ήγραέριο και χρησιμοποιούνται σε οχήματα, και σχετικά με την τροποποίηση της οδηγίας 88/77/ΕΟΚ, ΕΕ L 44 της 16.2.2000.

(2) Οδηγία του Συμβουλίου 88/77/EEC της 3 Δεκεμβρίου 1987 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων ρύπων από ντιζελοκινητήρες προοριζόμενους να τοποθετηθούν σε οχήματα, ΕΕ L 36 της 9.2.1988.